Draugiem.lv

Draugiem.lv ir tiešsaistes sociālā tīkla tīmekļa vietne, kuru  radīja Lauris Liberts, Agris Tamanis un Mārtiņš Pikšens. 2007. gada pavasarī draugiem.lv lietotāju skaits sasniedza 1 000 000, no kuriem vairāk nekā puse bija interneta lietotāji no Latvijas. Sociālais portāls ir pieejams 2 valodās — latviešu un angļu. Līdz 2014. gadam Draugiem.lv bija vienīgais vietējais sociālais medijs ES, kura apmeklētība savā valstī bija lielāka nekā sociālajam tīklam Facebook.World Map of Social Networks 

Līdz 2014. gada februārim sešus gadus Draugiem.lv direktore bija Agnese Zērne, kad viņu nomainīja Kaspars Driķis, kurš pirms tam vadīja starptautiska interneta izpētes uzņēmuma Gemius Latvijas filiāli.

Uzņēmums mēģināja iekarot tirgu arī Ungārijā, kur caur tīmekļa vietni piedāvāja bezmaksas SMS sūtīšanu. Tas ļāva sasniegt ievērojamu lietotāju skaitu, taču radīja lielas izmaksas uzņēmumam.

 Draugiem Group 

Draugiem.lv paspārnē ir izveidoti 15 jauni patstāvīgi uzņēmumi. Draugiem Group uzņēmumu un projektu naudas apgrozījums 2016. gadā bija 16,23 miljoni eiro, peļņa — 1,72 miljoni eiro un nodokļos tika samaksāti 2 miljoni eiro. Draugiem Group strādā vairāk nekā 150 darbinieku Latvijā un vairāk nekā 200 darbinieku ASV.

 Fakti 

Fakti par draugiem.lv:
 492 969 portāla lietotāji apmeklē Draugiem.lv katru dienu.
 Viens lietotājs portālā vidēji dienā pavada 23 minūtes un 48 sekundes.
 328 762 portāla lietotāji izmanto Draugiem.lv mobilās lietotnes.
 Mēnesī portālā tiek nosūtītas 22 685 011 vēstules.
 Mēnesī portālā tiek apstiprinātas 1 226 339 jaunas draudzības.
 Portālā šobrīd ir izvietotas 21 291 uzņēmumu lapas.

 Atsauces 

 Ārējās saites 
 Draugiem.lv tīmekļa vietne

Kategorija:Tiešsaistes sociālie tīkli
Kategorija:Draugiem Group